nibzard/narodne-novine-full-text-markdown huggingface dataset:
## Odluka o osnovicama za utvrđivanje vrijednosnog boda prema osobnom činu, ustrojbenom mjestu i zvanju hrvatskog branitelja iz Domovinskog rata za godinu 2012.

### NN 40/2013 (5.4.2013.), Odluka o osnovicama za utvrđivanje vrijednosnog boda prema osobnom činu, ustrojbenom mjestu i zvanju hrvatskog branitelja iz Domovinskog rata za godinu 2012.

HRVATSKI ZAVOD ZA MIROVINSKO OSIGURANJE

771

Na temelju članka 20. stavka 2. Zakona o pravima hrvatskih branitelja iz Domovinskog rata i članova njihovih obitelji (»Narodne novine«, br. 174/04., 92/05., 02/07., 107/07., 65/09., 137/09., 146/10., 55/11. i 140/12.), članka 21. točke 1. i članka 22. točke 3. Statuta Hrvatskog zavoda za mirovinsko osiguranje (»Narodne novine«, broj: 117/12.), Upravno vijeće Hrvatskog zavoda za mirovinsko osiguranje, na sjednici održanoj 28. ožujka 2013., donosi

ODLUKU

O OSNOVICAMA ZA UTVRĐIVANJE VRIJEDNOSNOG BODA PREMA OSOBNOM ČINU, USTROJBENOM MJESTU I ZVANJU HRVATSKOG BRANITELJA IZ DOMOVINSKOG RATA ZA GODINU 2012.

Članak 1.

HRVI iz Domovinskog rata utvrđuje se vrijednosni bod za određivanje invalidske mirovine iz članka 16. Zakona o pravima hrvatskih branitelja iz Domovinskog rata i članova njihovih obitelji na temelju pripadajuće osnovice, prema osobnom činu, ustrojbenom mjestu i zvanju, utvrđene ovom odlukom.

Članak 2.

HRVI iz Domovinskog rata, za izračun invalidske mirovine prema činu, ustrojbenom mjestu i zvanju, određuju se sljedeće osnovice:

|  |  |
| --- | --- |
| Činovi i ustrojbena mjesta | Osnovice |
| Vojnik | 89.997,60 |
| Pozornik | 95.633,41 |
| Razvodnik (zastavnik HRM) | 102.378,54 |
| Skupnik | 90.985,94 |
| Zapovjednik desetine | 108.053,31 |
| Zapovjednik voda | 114.747,17 |
| Zapovjednik satnije | 137.701,53 |
| Zamjenik zapovjednika bojne | 151.092,33 |
| Zapovjednik bojne | 166.389,09 |
| Zamjenik zapovjednika brigade | 181.684,82 |
| Zapovjednik brigade | 181.684,82 |
| Desetnik | 104.091,73 |
| Vodnik | 111.569,92 |
| Stožerni vodnik | 112.334,76 |
| Narednik | 112.334,76 |
| Nadnarednik | 112.974,51 |
| Stožerni narednik | 116.654,14 |
| Časnički namjesnik | 130.117,74 |
| Zastavnik | 110.721,01 |
| Poručnik (poručnik korvete) | 114.747,17 |
| Natporučnik (poručnik fregate) | 124.310,71 |
| Satnik (poručnik bojnog broda) | 137.701,53 |
| Bojnik (kapetan korvete) | 151.092,33 |
| Pukovnik (kapetan fregate) | 166.389,09 |
| Brigadir (kapetan bojnog broda) | 181.684,82 |
| Stožerni brigadir (komodor) | 196.980,54 |
| Brigadni general (komodor) | 196.980,54 |
| Zapovjednik zbornog mjesta | 166.389,09 |
| Zapovjednik zbornog područja | 212.294,73 |
| General bojnik (kontraadmiral) | 212.294,73 |
| General pukovnik (viceadmiral) | 218.028,95 |
| General zbora (admiral) | 223.763,19 |
| Zapovjednik obrane grada | 166.389,09 |
| Stožerni general (stožerni admiral) | 229.497,42 |

Članak 3.

Ova odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2013.

Klasa: 041-01-13-02/4

Urbroj: 341-99-01/01-13-9

Zagreb, 28. ožujka 2013.

Predsjednica

Upravnog vijeća Hrvatskog zavoda za mirovinsko osiguranje

Mirjana Rađenović, v. r.

Odluka, NN 40/2013-771
## Odluka o visini najniže mirovine hrvatskom branitelju iz Domovinskog rata za godinu 2013.

### NN 40/2013 (5.4.2013.), Odluka o visini najniže mirovine hrvatskom branitelju iz Domovinskog rata za godinu 2013.

HRVATSKI ZAVOD ZA MIROVINSKO OSIGURANJE

772

Na temelju članka 31. stavka 4. Zakona o pravima hrvatskih branitelja iz Domovinskog rata i članova njihovih obitelji (»Narodne novine«, br. 174/04., 92/05., 02/07., 107/07., 65/09., 137/09., 146/10., 55/11. i 140/12. ), članka 21. točke 1. i članka 22. točke 3. Statuta Hrvatskog zavoda za mirovinsko osiguranje (»Narodne novine«, broj: 117/12.), Upravno vijeće Hrvatskog zavoda za mirovinsko osiguranje, na sjednici održanoj 28. ožujka 2013., donosi

ODLUKU

O VISINI NAJNIŽE MIROVINE HRVATSKOM BRANITELJU IZ DOMOVINSKOG RATA ZA GODINU 2013.

Članak 1.

Najniža mirovina hrvatskog branitelja iz Domovinskog rata određuje se od 1. siječnja 2013. u svoti od 2.465,10 kn mjesečno.

Članak 2.

Mirovina u visini najniže mirovine, koja se priznaje hrvatskom branitelju iz Domovinskog rata, kada navrši 65 godina starosti (muškarac), odnosno 60 godina starosti (žena), a ne ispunjava uvjete mirovinskog staža za priznavanje prava na starosnu mirovinu, prema Zakonu o mirovinskom osiguranju od 1. siječnja 2013. iznosi 2.465,10 kn mjesečno.

Članak 3.

Najniža mirovina određuje se hrvatskom branitelju iz Domovinskog rata kojemu je priznato pravo na mirovinu zbog profesionalne nesposobnosti za rad prema Zakonu o pravima hrvatskih branitelja iz Domovinskog rata i članova njihovih obitelji uz primjenu mirovinskog faktora iz članka 80. stavka 1. točke 4. Zakona o mirovinskom osiguranju i od 1. siječnja 2013. iznosi 1.972,08 kn mjesečno.

Članak 4.

Najniža mirovina određuje se hrvatskom branitelju iz Domovinskog rata, korisniku starosne ili invalidske i obiteljske mirovine, članu obitelji nakon smrti hrvatskog branitelja, kojemu je mirovina priznata prema Zakonu o mirovinskom osiguranju, uz primjenu polaznog faktora iz članka 78. i mirovinskog faktora iz članka 80. Zakona o mirovinskom osiguranju.

Članak 5.

Ova odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2013.

Klasa: 041-01-13-02/4

Urbroj: 341-99-01/01-13-8

Zagreb, 28. ožujka 2013.

Predsjednica

Upravnog vijeća Hrvatskog zavoda za mirovinsko osiguranje

Mirjana Rađenović, v. r.

Odluka, NN 40/2013-772
## Pravilnik o izmjeni Pravilnika o sadržaju, načinu izrade i postupku donošenja, odnosno odobravanja lovnogospodarske osnove, programa uzgoja divljači i programa zaštite divljači

### NN 41/2013 (8.4.2013.), Pravilnik o izmjeni Pravilnika o sadržaju, načinu izrade i postupku donošenja, odnosno odobravanja lovnogospodarske osnove, programa uzgoja divljači i programa zaštite divljači

41 08.04.2013 Pravilnik o izmjeni Pravilnika o sadržaju, načinu izrade i postupku donošenja, odnosno odobravanja lovnogospodarske osnove, programa uzgoja divljači i programa zaštite divljači

MINISTARSTVO POLJOPRIVREDE

776

Na temelju članka 46. stavka 3. Zakona o lovstvu (»Narodne novine«, broj: 140/05. i 75/09.), ministar poljoprivrede donosi

PRAVILNIK

O IZMJENI PRAVILNIKA O SADRŽAJU, NAČINU IZRADE I POSTUPKU DONOŠENJA, ODNOSNO ODOBRAVANJA LOVNOGOSPODARSKE OSNOVE, PROGRAMA UZGOJA DIVLJAČI I PROGRAMA ZAŠTITE DIVLJAČI

Članak 1.

U Pravilniku o sadržaju, načinu izrade i postupku donošenja, odnosno odobravanja lovnogospodarske osnove, programa uzgoja divljači i programa zaštite divljači (»Narodne novine«, broj: 40/06., 92/08. i 39/11.), u članku 43. stavku 1. riječi »Od smjernica budućega gospodarenja u tijeku jedne lovne godine, ostvareno izlučivanje ne smije odstupati od planiranoga više od 25% kod krupne divljači, osim kod divlje svinje gdje odstupanje može biti do 30%, te najviše do 35% kod sitne divljači.« zamjenjuju se riječima:

»Od smjernica budućega gospodarenja u tijeku jedne lovne godine, ostvareno izlučivanje može odstupati od planiranoga u postocima kako slijedi:

a) sitna divljač – 35% više ili manje od planiranog

b) krupna divljač osim svinje divlje – 25% više ili manje od planiranog

c) svinja divlja – 15% manje od planiranog ili 50% više od planiranog.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/12-01/08
Urbroj: 525-11/0898-12-1
Zagreb, 25. ožujka 2013.

Ministar
Tihomir Jakovina, v. r.

Pravilnik, NN 41/2013-776
## Rješenje o verifikaciji i dodjeli naziva "Referentni centar Ministarstva zdravlja za kronične bolesti jetre" Klinici za unutarnje bolesti Kliničkog bolničkog centra Zagreb

### NN 41/2013 (8.4.2013.), Rješenje o verifikaciji i dodjeli naziva "Referentni centar Ministarstva zdravlja za kronične bolesti jetre" Klinici za unutarnje bolesti Kliničkog bolničkog centra Zagreb

MINISTARSTVO ZDRAVLJA

778

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/2008, 71/2010, 139/2010, 22/2011, 84/2011, 154/2011, 12/2012, 35/2012, 70/1202 i 144/2012) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za unutarnje bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za kronične bolesti jetre« na vrijeme od pet godina.

2. Klinika za unutarnje bolesti Kliničkog bolničkog centra Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za kronične bolesti jetre«.

3. »Referentni centar Ministarstva zdravlja za kronične bolesti jetre« Klinike za unutarnje bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/12-01/07

Urbroj: 534-10-1-1-2/5-13-11

Zagreb, 26. ožujka 2013.

Ministar

prof. dr. sc. Rajko Ostojić, dr. med., v. r.

Rješenje, NN 41/2013-778
## Rješenje o dodjeli naziva "Referentni centar Ministarstva zdravlja za bolesti plućne cirkulacije" Klinici za plućne bolesti Kliničkog bolničkog centra Zagreb

### NN 41/2013 (8.4.2013.), Rješenje o dodjeli naziva "Referentni centar Ministarstva zdravlja za bolesti plućne cirkulacije" Klinici za plućne bolesti Kliničkog bolničkog centra Zagreb

MINISTARSTVO ZDRAVLJA

779

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/2008, 71/2010, 139/2010, 22/2011, 84/2011, 154/2011, 12/2012, 35/2012, 70/1202 i 144/2012) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za respiracijsku insuficijenciju i bolesti plućne cirkulacije Klinike za plućne bolesti Kliničkog bolničkog centra Zagreb, dodjeljuje se naziv »Referentni centar Ministarstva zdravlja za bolesti plućne cirkulacije« na vrijeme od pet godina.

2. Zavod za respiracijsku insuficijenciju i bolesti plućne cirkulacije Klinike za plućne bolesti Kliničkog bolničkog centra Zagreb, dužan je do isteka pet godina podnijeti zahtjev za obnovu naziva »Referentni centar Ministarstva zdravlja za bolesti plućne cirkulacije«.

3. »Referentni centar Ministarstva zdravlja za bolesti plućne cirkulacije« Zavoda za respiracijsku insuficijenciju i bolesti plućne cirkulacije Klinike za plućne bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/11-01/13

Urbroj: 534-10-1-1-2/5-13-20

Zagreb, 26. ožujka 2013.

Ministar

prof. dr. sc. Rajko Ostojić, dr. med., v. r.

Rješenje, NN 41/2013-779
## Rješenje o verifikaciji i dodjeli naziva "Referentni centar Ministarstva zdravlja za neuromuskularne bolesti i kliničku elektromioneurografiju" Klinici za neurologiju, Centru za neuromuskularne bolesti Kliničkog bolničkog centra Zagreb

### NN 41/2013 (8.4.2013.), Rješenje o verifikaciji i dodjeli naziva "Referentni centar Ministarstva zdravlja za neuromuskularne bolesti i kliničku elektromioneurografiju" Klinici za neurologiju, Centru za neuromuskularne bolesti Kliničkog bolničkog centra Zagreb

MINISTARSTVO ZDRAVLJA

780

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/2008, 71/2010, 139/2010, 22/2011, 84/201 1, 154/2011, 12/2012, 35/2012, 70/1202 i 144/2012) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za neurologiju, Centru za neuromuskularne bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za neuromuskularne bolesti i kliničku elektromioneurografiju« na vrijeme od pet godina.

2. Klinika za neurologiju, Centar za neuromuskularne bolesti Kliničkog bolničkog centra Zagreb, dužna je do isteka pet godina podnijeti zahtjev za obnovu naziva, Referentni centar Ministarstva zdravlja za neuromuskularne bolesti i kliničku elektromioneurografiju«.

3. »Referentni centar Ministarstva zdravlja za neuromuskularne bolesti i kliničku elektromioneurografiju« Klinike za neurologiju Centra za neuromuskularne bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/12-01/08

Urbroj: 534-10-1-1-2/5-13-12

Zagreb, 26. ožujka 2013.

Ministar

prof. dr. sc. Rajko Ostojić, dr. med., v. r.

Ostalo, NN 41/2013-780
## Rješenje Povjerenstva za utvrđivanje reprezentativnosti klasa: 006-04/13-06/03 urbroj: 689/1-13-4 od 7. ožujka 2013.

### NN 41/2013 (8.4.2013.), Rješenje Povjerenstva za utvrđivanje reprezentativnosti klasa: 006-04/13-06/03 urbroj: 689/1-13-4 od 7. ožujka 2013.

41 08.04.2013 Rješenje Povjerenstva za utvrđivanje reprezentativnosti klasa: 006-04/13-06/03 urbroj: 689/1-13-4 od 7. ožujka 2013.

POVJERENSTVO ZA UTVRĐIVANJE REPREZENTATIVNOSTI

784

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini poslodavca ERICSSON NIKOLA TESLA d.d., po zahtjevu Sindikata radnika ERICSSON NIKOLA TESLA d.d., na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon), donosi

RJEŠENJE

I. Sindikat radnika ERICSSON NIKOLA TESLA d.d., Zagreb, Krapinska 45, registarski broj US 49, reprezentativan je za kolektivno pregovaranje radi sklapanja kolektivnog ugovora na razini poslodavca ERICSSON NIKOLA TESLA d.d, Krapinska 45, Zagreb.

II. Rješenje postaje izvršno danom dostave stranci.

III. Ovo rješenje objavit će se u »Narodnim novinama«.

Klasa: 006-04/13-06/03
Urbroj: 689/1-13-4
Zagreb, 7. ožujka 2013.

Predsjednica Povjerenstva
mr. sc. Nevenka Šernhorst, v. r.

Rješenje, NN 41/2013-784
## Rješenje Povjerenstva za utvrđivanje reprezentativnosti klasa: 006-04/13-06/01 urbroj: 689/1-13-6 od 7. ožujka 2013.

### NN 41/2013 (8.4.2013.), Rješenje Povjerenstva za utvrđivanje reprezentativnosti klasa: 006-04/13-06/01 urbroj: 689/1-13-6 od 7. ožujka 2013.

POVJERENSTVO ZA UTVRĐIVANJE REPREZENTATIVNOSTI

785

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini poslodavca Agencije za integralni transport d.o.o., po zahtjevu Sindikata željezničara Hrvatske, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I. Sindikat željezničara Hrvatske, Zagreb, Trg Francuske Republike 13, registarski broj US 1, reprezentativan je za kolektivno pregovaranje radi sklapanja kolektivnog ugovora na razini poslodavca Agencija za integralni transport d.o.o., Zagreb, Heinzelova 51.

II. Sindikat hrvatskih željezničara, Zagreb, Strojarska 17, registarski broj US 4, nije reprezentativan za kolektivno pregovaranje radi sklapanja kolektivnog ugovora na razini poslodavca Agencija za integralni transport d.o.o., Zagreb, Heinzelova 51.

III. Rješenje postaje izvršno danom dostave stranci.

IV. Ovo rješenje objavit će se u »Narodnim novinama«.

Klasa: 006-04/13-06/01

Urbroj: 689/1-13-6

Zagreb, 7. ožujka 2013.

Predsjednica Povjerenstva

mr. sc. Nevenka Šernhorst, v. r.

Rješenje, NN 41/2013-785
## Rješenje Povjerenstva za utvrđivanje reprezentativnosti klasa: 006-04/12-06/26 urbroj: 689/1-13-14 od 7. ožujka 2013.

### NN 41/2013 (8.4.2013.), Rješenje Povjerenstva za utvrđivanje reprezentativnosti klasa: 006-04/12-06/26 urbroj: 689/1-13-14 od 7. ožujka 2013.

POVJERENSTVO ZA UTVRĐIVANJE REPREZENTATIVNOSTI

786

Povjerenstvo za utvrđivanje reprezentativnosti, u postupku utvrđivanja reprezentativnosti udruga sindikata više razine, odnosno udruga poslodavaca više razine za sudjelovanje u tripartitnim tijelima na nacionalnoj razini pokrenutom po zahtjevu Nezavisnih hrvatskih sindikata, na temelju odredbe članka 17. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I. HRVATSKA UDRUGA POSLODAVACA, Zagreb, Pavla Hatza 12, registarski broj UPV 1, reprezentativna je za sudjelovanje u tripartitnim tijelima na nacionalnoj razini.

II. Rješenje postaje izvršno danom dostave stranci.

III. Rješenje će se objaviti u »Narodnim novinama«.

Klasa: 006-04/12-06/26

Urbroj: 689/1-13-14

Zagreb, 7. ožujka 2013.

Predsjednica Povjerenstva

mr. sc. Nevenka Šernhorst, v. r.

Rješenje, NN 41/2013-786
## Rješenje Povjerenstva za utvrđivanje reprezentativnosti klasa: 006-04/13-06/02 urbroj: 689/1-13-7 od 7. ožujka 2013.

### NN 41/2013 (8.4.2013.), Rješenje Povjerenstva za utvrđivanje reprezentativnosti klasa: 006-04/13-06/02 urbroj: 689/1-13-7 od 7. ožujka 2013.

POVJERENSTVO ZA UTVRĐIVANJE REPREZENTATIVNOSTI

787

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini poslodavca Hrvatska radiotelevizija, po zahtjevu Samostalnog sindikata radnika Hrvatske radiotelevizije, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I.

1. Samostalni sindikat radnika Hrvatske radiotelevizije, Zagreb, Prisavlje 3, registarski broj US 259 i

2. Sindikat novinara Hrvatske, Zagreb, Perkovčeva 2, registarski broj US 21,

reprezentativni su za kolektivno pregovaranje radi sklapanja kolektivnog ugovora na razini poslodavca Hrvatska radiotelevizija, Prisavlje 3, Zagreb.

II. Sindikat radiotelevizijske proizvodnje Hrvatske, Zagreb, Prisavlje 3, registarski broj US 307, i Sindikat radnika radiotvdifuzije Hrvatske- Gospodarstvo, Zagreb, Prisavlje 3, registarski broj US 188 nisu reprezentativni za kolektivno pregovaranje radi sklapanja kolektivnog ugovora na razini poslodavca Hrvatska radiotelevizija, Zagreb, Prisavlje 3.

III. Rješenje postaje izvršno danom dostave stranci.

IV. Ovo rješenje objavit će se u »Narodnim novinama«.

Klasa: 006-04/13-06/02

Urbroj: 689/1-13-7

Zagreb, 7. ožujka 2013.

Predsjednica Povjerenstva

mr. sc. Nevenka Šernhorst, v. r.

Rješenje, NN 41/2013-787
## Rješenje Povjerenstva za utvrđivanje reprezentativnosti klasa: 006-04/12-06/26 urbroj: 689/1-13-13 od 7. ožujka 2013.

### NN 41/2013 (8.4.2013.), Rješenje Povjerenstva za utvrđivanje reprezentativnosti klasa: 006-04/12-06/26 urbroj: 689/1-13-13 od 7. ožujka 2013.

POVJERENSTVO ZA UTVRĐIVANJE REPREZENTATIVNOSTI

788

Povjerenstvo za utvrđivanje reprezentativnosti, u postupku utvrđivanja reprezentativnosti udruga sindikata više razine za sudjelovanje u tripartitnim tijelima na nacionalnoj razini, pokrenutom po zahtjevu Nezavisnih hrvatskih sindikata, na temelju odredbe članka 17. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I.

1. NEZAVISNI HRVATSKI SINDIKATI, Zagreb, Trg Francuske Republike 9/V, registarski broj USV 18,

2. SAVEZ SAMOSTALNIH SINDIKATA HRVATSKE, Zagreb, Trg kralja Petra Krešimira IV. broj 2, registarski broj USV 1,

3. MATICA HRVATSKIH SINDIKATA, Zagreb, Trg maršala Tita 4/II, registarski broj USV 7

4. HRVATSKA UDRUGA SINDIKATA, Zagreb, Trg kralja Petra Krešimira IV. broj 2, registarski broj USV 4,

reprezentativni su za sudjelovanje u tripartitnim tijelima na nacionalnoj razini.

II. Rješenje postaje izvršno danom dostave stranci.

III. Rješenje će se objaviti u »Narodnim novinama«.

Klasa: 006-04/12-06/26

Urbroj: 689/1-13-13

Zagreb, 7. ožujka 2013.

Predsjednica Povjerenstva

mr. sc. Nevenka Šernhorst, v. r.

Rješenje, NN 41/2013-788
## Ispravak Pravilnika o postupku homologacije motora s kompresijskim paljenjem i motora na plin namijenjenih za uporabu u vozilima, te vozila opremljenih takvim motorima s obzirom na smanjenje emisije plinovitih onečišćivača i onečišćujućih čestica iz motora TPV 141 (izdanje 02)

### NN 41/2013 (8.4.2013.), Ispravak Pravilnika o postupku homologacije motora s kompresijskim paljenjem i motora na plin namijenjenih za uporabu u vozilima, te vozila opremljenih takvim motorima s obzirom na smanjenje emisije plinovitih onečišćivača i onečišćujućih čestica iz motora TPV 141 (izdanje 02)

DRŽAVNI ZAVOD ZA MJERITELJSTVO

790

Nakon uspoređivanja s izvornim tekstom utvrđena je pogreška u Pravilniku o postupku homologacije motora s kompresijskim paljenjem i motora na plin namijenjenih za uporabu u vozilima, te vozila opremljenih takvim motorima s obzirom na smanjenje emisije plinovitih onečišćivača i onečišćujućih čestica iz motora TPV 141 (izdanje 02) koji je objavljen u »Narodnim novinama« broj 31 od 13. ožujka 2013. godine te se daje

ISPRAVAK

PRAVILNIKA O POSTUPKU HOMOLOGACIJE MOTORA S KOMPRESIJSKIM PALJENJEM I MOTORA NA PLIN NAMIJENJENIH ZA UPORABU U VOZILIMA, TE VOZILA OPREMLJENIH TAKVIM MOTORIMA S OBZIROM NA SMANJENJE EMISIJE PLINOVITIH ONEČIŠĆIVAČA I ONEČIŠĆUJUĆIH ČESTICA IZ MOTORA TPV 141 (IZDANJE 02)

Članak 1.

U članku 3. umjesto riječi »Pravilnikom o homologaciji tipa motornih vozila na dva ili tri kotača (izdanje 01)« trebaju stajati riječi »Pravilnikom o EU homologaciji i pojedinačnom odobravanju motornih vozila (izdanje 00) (»Narodne novine« br. 9/10, 56/11, 74/11 i 66/12)«.

Klasa: 011-02/12-02/03

Urbroj: 558-04-01/1-13-9

Zagreb, 26. ožujka 2013.

Ravnatelj

Ismar Avdagić, dipl. iur., v. r.

Ostalo, NN 41/2013-790
## Odluka o uvođenju naplate cestarine za uporabu tunela Sveti Ilija

### NN 42/2013 (10.4.2013.), Odluka o uvođenju naplate cestarine za uporabu tunela Sveti Ilija

VLADA REPUBLIKE HRVATSKE

792

Na temelju članka 8. Zakona o cestama (»Narodne novine« br. 84/2011 i 22/2013), Vlada Republike Hrvatske je na sjednici održanoj 4. travnja 2013. godine donijela

ODLUKU

O UVOĐENJU NAPLATE CESTARINE ZA UPORABU TUNELA SVETI ILIJA

I.

Za uporabu tunela Sveti Ilija na državnoj cesti DC 532 uvodi se naplata cestarine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/128

Urbroj: 50301-05/05-13-2

Zagreb, 4. travnja 2013.

Predsjednik

Zoran Milanović, v. r.

Odluka, NN 42/2013-792
## Pravilnik o izmjenama Pravilnika o uvjetima zdravlja životinja pri stavljanju u promet na području Europske unije te uvozu iz trećih zemalja peradi i jaja za valenje

### NN 42/2013 (10.4.2013.), Pravilnik o izmjenama Pravilnika o uvjetima zdravlja životinja pri stavljanju u promet na području Europske unije te uvozu iz trećih zemalja peradi i jaja za valenje

MINISTARSTVO POLJOPRIVREDE

800

Na temelju članka 53. stavka 9. i članka 59. stavka 3. Zakona o veterinarstvu (»Narodne novine«, broj 41/07 i 55/11) ministar poljoprivrede donosi

PRAVILNIK

O IZMJENAMA PRAVILNIKA O UVJETIMA ZDRAVLJA ŽIVOTINJA PRI STAVLJANJU U PROMET NA PODRUČJU EUROPSKE UNIJE TE UVOZU IZ TREĆIH ZEMALJA PERADI I JAJA ZA VALENJE

Članak l.

U Pravilniku o uvjetima zdravlja životinja pri stavljanju u promet na području Europske unije te uvozu iz trećih zemalja peradi i jaja za valenje (»Narodne novine«, broj 107/11) u članku 2. dodaje se alineja druga koja glasi:

»-Provedbena odluka Komisije 2011/879/EU od 23. prosinca 2011. godine kojom se izmjenjuju Prilozi II. i IV. Direktive Vijeća 2009/158/EZ o zdravstveno-veterinarskim uvjetima koji uređuju trgovinu peradi i jajima za valenje unutar Zajednice i njihov uvoz iz trećih zemalja (obavijest objavljena kao dokument C(2011)9518). (SL L 343, 23. 12. 2011.)«

Članak 2.

U Prilogu II. Poglavlju III. Dijelu A točki 2. tekst u fusnoti (\*\*) iz podtočke (b) mijenja se i glasi:

»(\*\*) Treba uzeti u obzir da uzorci okoliša općenito nisu prihvatljivi za pouzdano otkrivanje Salmonella Pullorum i Salmonella Gallinarum, ali su prihvatljivi za otkrivanje Salmonella arizonae.«

Tekst u fusnoti iz podtočke (c) (\*\*\*\*) mijenja se i glasi:

»(\*\*\*\*) Bakterije Salmonella Pullorum i Salmonella Gallinarum se ne umnožavaju na modificiranoj polukrutoj Rappaport Vassiliadis hranjivoj podlozi (MRSV) koja se koristi u Europskoj uniji za monitoring salmonela koje su uzročnici zoonoza, ali je ona pogodna za umnožavanje Salmonella arizonae.«

Članak 3.

U Prilogu IV. obrasci 1., 2. i 3. mijenjaju se i glase:

**[OBRAZAC 1. – OBRAZAC 3.](dodatni/425663.pdf)**

Članak 4.

Stupanjem na snagu ovoga Pravilnika prestaje važiti Pravilnik o uvjetima zdravlja životinja pri stavljanju u promet i uvozu iz trećih zemalja peradi i jaja za valenje (»Narodne novine«, broj 83/09).

Članak 5.

Ovaj Pravilnik stupa na snagu danom pristupanja Republike Hrvatske u članstvo Europske unije.

Klasa: 011-02/12-01/201

Urbroj: 525-10/0486-13-2

Zagreb, 2. travnja 2013.

Ministar

Tihomir Jakovina, v. r.

42 10.04.2013 Pravilnik o izmjenama Pravilnika o uvjetima zdravlja životinja pri stavljanju u promet na području Europske unije te uvozu iz trećih zemalja peradi i jaja za valenje

42 10.04.2013 Pravilnik o izmjenama Pravilnika o uvjetima zdravlja životinja pri stavljanju u promet na području Europske unije te uvozu iz trećih zemalja peradi i jaja za valenje

Pravilnik, NN 42/2013-800
## Pravilnik o izmjeni Pravilnika o držanju pčela i katastru pčelinje paše

### NN 42/2013 (10.4.2013.), Pravilnik o izmjeni Pravilnika o držanju pčela i katastru pčelinje paše

MINISTARSTVO POLJOPRIVREDE

801

Na temelju članka 33. stavka 2. i članka 34.a stavka 3. Zakona o stočarstvu (»Narodne novine« br. 70/97, 36/98, 151/03 i 132/06), ministar poljoprivrede donosi

PRAVILNIK

O IZMJENI PRAVILNIKA O DRŽANJU PČELA I KATASTRU PČELINJE PAŠE

Članak 1.

U Pravilniku o držanju pčela i katastru pčelinje paše (»Narodne novine« broj 18/08 i 29/13) članak 13.a briše se.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/13-01/50

Urbroj: 525-07/0725-13-3

Zagreb, 19. ožujka 2013.

Ministar

Tihomir Jakovina, v. r.

Pravilnik, NN 42/2013-801
## Pravilnik o izmjeni Pravilnika o informiranju potrošača o hrani

### NN 42/2013 (10.4.2013.), Pravilnik o izmjeni Pravilnika o informiranju potrošača o hrani

MINISTARSTVO POLJOPRIVREDE

802

Na temelju članka 17. stavka 3. Zakona o hrani (»Narodne novine«, broj 46/07., 84/08. i 55/11.) ministar poljoprivrede donosi

PRAVILNIK

O IZMJENI PRAVILNIKA O INFORMIRANJU POTROŠAČA O HRANI

Članak 1.

U Pravilniku o informiranju potrošača o hrani (»Narodne novine«, broj 8/13.) u prilogu V. točka 7. mijenja se i glasi:

»7. Proizvodi na koje se primjenjuje Pravilnik o ekstraktima kave i ekstraktima cikorije (»Narodne novine«, broj 81/10.), čitava ili mljevena zrna kave i čitava ili mljevena zrna kave bez kofeina;«

Članak 2.

Ovaj Pravilnik stupa na snagu prvog dana od dana objave u »Narodnim novinama«.

Klasa: 080-01/12-01/278

Urbroj: 525-09/1148-13-39

Zagreb, 28. ožujka 2013.

Ministar

Tihomir Jakovina, v. r.

Pravilnik, NN 42/2013-802
## Pravilnik o izmjenama i dopunama Pravilnika o marketingu mirovinskih fondova

### NN 42/2013 (10.4.2013.), Pravilnik o izmjenama i dopunama Pravilnika o marketingu mirovinskih fondova

HRVATSKA AGENCIJA ZA NADZOR FINANCIJSKIH USLUGA

810

Hrvatska agencija za nadzor financijskih usluga (dalje: Agencija) a temelju članka 65. i 67. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07, 124/10 i 114/11,) na sjednici Upravnog vijeća održanoj 5. travnja 2013. godine donijela je

PRAVILNIK

O IZMJENAMA I DOPUNAMA PRAVILNIKA O MARKETINGU MIROVINSKIH FONDOVA

Članak 1.

U Pravilniku o marketingu mirovinskih fondova (»Narodne novine«, broj 65/01, 109/06, 103/07 i 129/08, dalje: Pravilnik) mijenjaju se članak 7. stavak 5. i stavak 6. tako da isti sada glase:

(5) Mirovinsko društvo je obvezno jednom godišnje do kraja siječnja tekuće godine sa stanjem na dan 31. prosinca prethodne godine, dostaviti Agenciji popis agenata, zaposlenika i povezanih osoba s kojima ima važeći ugovor ili ih je ovlastilo na informativni kontakt s budućim članovima fonda.

(6) Popis iz stavka 5. ovog članka mora sadržavati:

– ime i prezime osobe,

– OIB,

– adresu prebivališta.

Iza stavka 6. dodaju se novi stavci koji glase:

(7) Mirovinsko društvo je dužno jednom mjesečno dostavljati Agenciji pisanu obavijest o ugovorima sklopljenim ili raskinutim tijekom prethodnog mjeseca, odnosno danim ili opozvanim ovlaštenjima iz stavka 5. ovog članka.

(8) Pisana obavijest iz stavka 7. ovog članka mora sadržavati podatke propisane u stavku 6. ovog članka.

Članak 2.

U članku 8. Pravilnika brišu se stavci 2., 3., 4. i 5.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/07-04/38

Urbroj: 326-440-13-3

Zagreb, 5. travnja 2013.

Predsjednik

Upravnog vijeća

Petar-Pierre Matek, v. r.

Pravilnik, NN 42/2013-810
## Rješenje o imenovanju pomoćnice ministra gospodarstva

### NN 43/2013 (12.4.2013.), Rješenje o imenovanju pomoćnice ministra gospodarstva

VLADA REPUBLIKE HRVATSKE

811

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 41. stavka 3. Zakona o sustavu državne uprave (»Narodne novine« broj 150/2011), Vlada Republike Hrvatske je na sjednici održanoj 28. ožujka 2013. godine donijela

RJEŠENJE

O IMENOVANJU POMOĆNICE MINISTRA GOSPODARSTVA

Imenuje se mr. sc. JELENA ZRINSKI BERGER pomoćnicom ministra gospodarstva, s danom 2. travnja 2013. godine.

Klasa: 080-02/13-01/65

Urbroj: 5030115/1-13-02

Zagreb, 28. ožujka 2013.

Predsjednik

Zoran Milanović, v. r.

Rješenje, NN 43/2013-811
## Rješenje o razrješenju pomoćnika ministra poljoprivrede

### NN 43/2013 (12.4.2013.), Rješenje o razrješenju pomoćnika ministra poljoprivrede

VLADA REPUBLIKE HRVATSKE

812

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 41. stavka 3. Zakona o sustavu državne uprave (»Narodne novine« broj 150/2011), Vlada Republike Hrvatske je na sjednici održanoj 28. ožujka 2013. godine donijela

RJEŠENJE

O RAZRJEŠENJU POMOĆNIKA MINISTRA POLJOPRIVREDE

Razrješuje se mr. sc. GORAN RUBIN dužnosti pomoćnika ministra poljoprivrede, na osobni zahtjev.

Klasa: 080-02/13-02/51

Urbroj: 5030115/1-13-02

Zagreb, 28. ožujka 2013.

Predsjednik

Zoran Milanović, v. r.

Rješenje, NN 43/2013-812
## Rješenje o razrješenju članice Upravnog odbora Zaklade hrvatskih branitelja iz Domovinskog rata i članova njihovih obitelji

### NN 43/2013 (12.4.2013.), Rješenje o razrješenju članice Upravnog odbora Zaklade hrvatskih branitelja iz Domovinskog rata i članova njihovih obitelji

VLADA REPUBLIKE HRVATSKE

813

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 5. stavka 2. Zakona o Zakladi hrvatskih branitelja iz Domovinskog rata i članova njihovih obitelji (»Narodne novine« broj 79/2006), Vlada Republike Hrvatske je na sjednici održanoj 28. ožujka 2013. godine donijela

RJEŠENJE

O RAZRJEŠENJU ČLANICE UPRAVNOG ODBORA ZAKLADE HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI

Razrješuje se MIRELA BUTERIN dužnosti članice Upravnog odbora Zaklade hrvatskih branitelja iz Domovinskog rata i članova njihovih obitelji, na koju je imenovana na prijedlog ministra nadležnog za prava hrvatskih branitelja i članova njihovih obitelji.

Klasa: 080-02/13-02/50

Urbroj: 5030115/1-13-02

Zagreb, 28. ožujka 2013.

Predsjednik

Zoran Milanović, v. r.

Rješenje, NN 43/2013-813
## Rješenje o imenovanju članice Upravnog odbora Zaklade hrvatskih branitelja iz Domovinskog rata i članova njihovih obitelji

### NN 43/2013 (12.4.2013.), Rješenje o imenovanju članice Upravnog odbora Zaklade hrvatskih branitelja iz Domovinskog rata i članova njihovih obitelji

VLADA REPUBLIKE HRVATSKE

814

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 5. stavka 2. Zakona o Zakladi hrvatskih branitelja iz Domovinskog rata i članova njihovih obitelji (»Narodne novine« broj 79/2006), Vlada Republike Hrvatske je na sjednici održanoj 28. ožujka 2013. godine donijela

RJEŠENJE

O IMENOVANJU ČLANICE UPRAVNOG ODBORA ZAKLADE HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI

Imenuje se DANIJELA MAJKO članicom Upravnog odbora Zaklade hrvatskih branitelja iz Domovinskog rata i članova njihovih obitelji, na prijedlog ministra nadležnog za prava hrvatskih branitelja i članova njihovih obitelji.

Klasa: 080-02/13-01/63

Urbroj: 5030115/1-13-02

Zagreb, 28. ožujka 2013.

Predsjednik

Zoran Milanović, v. r.

Rješenje, NN 43/2013-814
## Rješenje o razrješenju člana Upravnog odbora Hrvatske agencije za malo gospodarstvo i investicije

### NN 43/2013 (12.4.2013.), Rješenje o razrješenju člana Upravnog odbora Hrvatske agencije za malo gospodarstvo i investicije

VLADA REPUBLIKE HRVATSKE

815

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 17. stavka 2. Zakona o poticanju razvoja malog gospodarstva (»Narodne novine« br. 29/2002, 63/2007 i 53/2012), Vlada Republike Hrvatske je na sjednici održanoj 28. ožujka 2013. godine donijela

RJEŠENJE

O RAZRJEŠENJU ČLANA UPRAVNOG ODBORA HRVATSKE AGENCIJE ZA MALO GOSPODARSTVO I INVESTICIJE

Razrješuje se mr. sc. LUKA ČULJAK dužnosti člana Upravnog odbora Hrvatske agencije za malo gospodarstvo i investicije, na koju je imenovan na prijedlog ministra poljoprivrede.

Klasa: 080-02/13-02/27

Urbroj: 5030115/1-13-05

Zagreb, 28. ožujka 2013.

Predsjednik

Zoran Milanović, v. r.

Rješenje, NN 43/2013-815
## Rješenje o imenovanju članice Upravnog odbora Hrvatske agencije za malo gospodarstvo i investicije

### NN 43/2013 (12.4.2013.), Rješenje o imenovanju članice Upravnog odbora Hrvatske agencije za malo gospodarstvo i investicije

VLADA REPUBLIKE HRVATSKE

816

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 17. stavka 2. Zakona o poticanju razvoja malog gospodarstva (»Narodne novine« br. 29/2002, 63/2007 i 53/2012), Vlada Republike Hrvatske je na sjednici održanoj 28. ožujka 2013. godine donijela

RJEŠENJE

O IMENOVANJU ČLANICE UPRAVNOG ODBORA HRVATSKE AGENCIJE ZA MALO GOSPODARSTVO I INVESTICIJE

Imenuje se NADA TRGOVČEVIĆ LETICA članicom Upravnog odbora Hrvatske agencije za malo gospodarstvo i investicije, na prijedlog ministra poljoprivrede.

Klasa: 080-02/13-01/38

Urbroj: 5030115/1-13-07

Zagreb, 28. ožujka 2013.

Predsjednik

Zoran Milanović, v. r.

Rješenje, NN 43/2013-816
## Rješenje o imenovanju predstojnika Ureda državne uprave u Vukovarsko-srijemskoj županiji

### NN 43/2013 (12.4.2013.), Rješenje o imenovanju predstojnika Ureda državne uprave u Vukovarsko-srijemskoj županiji

VLADA REPUBLIKE HRVATSKE

818

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011), članka 56. stavka 1. Zakona o sustavu državne uprave (»Narodne novine« broj 150/2011) i članka 74.a stavka 1. Zakona o državnim službenicima (»Narodne novine« br. 92/2005. 1 07/2007, 27/2008, 34/2011, 49/2011, 150/2011, 34/2012 i 49/2012 – pročišćeni tekst), Vlada Republike Hrvatske je na sjednici održanoj 28. ožujka 2013. godine donijela

RJEŠENJE

O IMENOVANJU PREDSTOJNIKA UREDA DRŽAVNE UPRAVE U VUKOVARSKO-SRIJEMSKOJ ŽUPANIJI

Imenuje se GORAN BOŠNJAK predstojnikom Ureda državne uprave u Vukovarsko-srijemskoj županiji, na razdoblje od četiri godine.

Klasa: 080-02/12-01/635

Urbroj: 5030115/1-13-03

Zagreb, 28. ožujka 2013.

Predsjednik

Zoran Milanović, v. r.

Rješenje, NN 43/2013-818
## Rješenje o imenovanju predstojnice Ureda državne uprave u Sisačko-moslavačkoj županiji

### NN 43/2013 (12.4.2013.), Rješenje o imenovanju predstojnice Ureda državne uprave u Sisačko-moslavačkoj županiji

VLADA REPUBLIKE HRVATSKE

819

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011), članka 56. stavka 1. Zakona o sustavu državne uprave (»Narodne novine« broj 150/2011) i članka 74.a stavka 1. Zakona o državnim službenicima (»Narodne novine« br. 92/2005, 107/2007, 27/2008, 34/2011, 49/2011, 150/2011, 34/2012 i 49/2012 – pročišćeni tekst), Vlada Republike Hrvatske je na sjednici održanoj 28. ožujka 2013. godine donijela

RJEŠENJE

O IMENOVANJU PREDSTOJNICE UREDA DRŽAVNE UPRAVE U SISAČKO-MOSLAVAČKOJ ŽUPANIJI

Imenuje se KATA LEROTIĆ predstojnicom Ureda državne uprave u Sisačko-moslavačkoj županiji, na razdoblje od četiri godine.

Klasa: 080-02/12-01/648

Urbroj: 5030115/1-13-03

Zagreb, 28. ožujka 2013.

Predsjednik

Zoran Milanović, v. r.

Rješenje, NN 43/2013-819
## Pravilnik o dopuni Pravilnika o načinu rada i postupanja po predstavkama i pritužbama, vođenju evidencije predstavki i pritužbi te o radu Povjerenstva

### NN 43/2013 (12.4.2013.), Pravilnik o dopuni Pravilnika o načinu rada i postupanja po predstavkama i pritužbama, vođenju evidencije predstavki i pritužbi te o radu Povjerenstva

MINISTARSTVO UNUTARNJIH POSLOVA

821

Na temelju članka 5. stavka 5. Zakona o policiji (»Narodne novine« broj: 34/2011 i 130/2012) ministar unutarnjih poslova donosi

PRAVILNIK

O DOPUNI PRAVILNIKA O NAČINU RADA I POSTUPANJA PO PREDSTAVKAMA I PRITUŽBAMA, VOĐENJU EVIDENCIJE PREDSTAVKI I PRITUŽBI TE O RADU POVJERENSTVA

Članak 1.

U Pravilniku o načinu rada i postupanja po predstavkama i pritužbama, vođenju evidencije predstavki i pritužbi te o radu Povjerenstva (»Narodne novine« broj: 58/2012), iza članka 19. dodaje se članak 19.a koji glasi:

»Članak 19.a

Članovi Povjerenstva koje imenuje Odbor za ljudska prava i prava nacionalnih manjina Hrvatskog sabora imaju pravo na naknadu prijevoznih troškova u visini stvarnih troškova ili naknadu troškova za korištenje privatnog automobila u službene svrhe, kako je utvrđeno za korisnike koji se financiraju iz sredstava državnog proračuna Republike Hrvatske. Sredstva za navedene namjene osiguravaju se u državnom proračunu Republike Hrvatske, u razdjelu 040 glavi 05 Ministarstva unutarnjih poslova.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Broj: 511-01-152-18661/2-2013.

Zagreb, 8. travnja 2013.

Ministar

Ranko Ostojić, v. r.

Pravilnik, NN 43/2013-821
## Pravilnik o odobravanju za uzgoj uzgojno valjanih svinja čistih pasmina

### NN 43/2013 (12.4.2013.), Pravilnik o odobravanju za uzgoj uzgojno valjanih svinja čistih pasmina

MINISTARSTVO POLJOPRIVREDE

823

Na temelju članka 24., stavka 6. i članka 25., stavka 2. Zakona o stočarstvu (»Narodne novine« broj 70/97, 36/98, 151/03 i 132/06) ministar poljoprivrede donosi

PRAVILNIK

O ODOBRAVANJU ZA UZGOJ UZGOJNO VALJANIH SVINJA ČISTIH PASMINA

Članak 1.

Ovim Pravilnikom propisuju se uvjeti odobravanja za uzgoj uzgojno valjanih svinja čistih pasmina, njihovog sjemena, jajnih stanica i zametaka.

Članak 2.

Ovim se Pravilnikom u pravni poredak Republike Hrvatske prenosi Direktiva Vijeća 90/118/EEZ od 5. ožujka 1990. godine o odobravanju za uzgoj uzgojno valjanih svinja čistih pasmina (SL 71, 17. 3. 1990.).

Članak 3.

U Republici Hrvatskoj, ne dovodeći u pitanje propise koji se odnose na zdravlje životinja, ne smije se zabranjivati, sprečavati ili ometati:

– odobravanje uzgojno valjanih čistokrvnih krmača i nazimica za uzgoj,

– odobravanje uzgojno valjanih čistokrvnih nerasta za prirodni pripust,

– upotrebu jajnih stanica i zametaka uzgojno valjanih čistokrvnih krmača i nazimica.

Članak 4.

(1) Ne smije se zabraniti, sprečavati ili ometati:

– odobravanje za umjetno osjemenjivanje čistokrvnih uzgojno valjanih nerasta ili korištenje njihovog sjemena kada su nerasti odobreni za umjetno osjemenjivanje u državama članicama Europske unije na temelju testiranja provedenih sukladno Pravilniku o metodama za ispitivanje osobina i procjenu uzgojnih vrijednosti uzgojno valjanih svinja (»Narodne novine« br. 134/05 i 64/08).

– odobravanje za službena testiranja čistokrvnih uzgojno valjanih nerasta ili korištenje njihovog sjemena u količini koja je dostatna za praćenje njihovog rezultata i procjeni njihove uzgojne vrijednosti sukladno Pravilniku o metodama za ispitivanje osobina i procjenu uzgojnih vrijednosti uzgojno valjanih svinja (»Narodne novine« br. 134/05 i 64/08).

(2) Ako pri provedbi odredbi iz stavka 1. ovoga članka dođe do neslaganja, i to naročito u pogledu rezultata testiranja, može se zatražiti drugo stručno mišljenje.

Članak 5.

U Republici Hrvatskoj, ne dovodeći u pitanje propise koji se odnose na zdravlje životinja, u prodaju se mogu staviti sjeme, jajne stanice i zametci koji su sakupljeni, obrađeni i skladišteni od strane službeno odobrenog centra ili službeno odobrenog osoblja sukladno posebnim propisima.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/13-01/54

Urbroj: 525-07/0564-13-2

Zagreb, 21. ožujka 2013.

Ministar

Tihomir Jakovina, v. r.

Pravilnik, NN 43/2013-823
## Pravilnik o izmjenama Pravilnika o mjerilima za stavljanje ortopedskih i drugih pomagala na popis pomagala Hrvatskog zavoda za zdravstveno osiguranje

### NN 43/2013 (12.4.2013.), Pravilnik o izmjenama Pravilnika o mjerilima za stavljanje ortopedskih i drugih pomagala na popis pomagala Hrvatskog zavoda za zdravstveno osiguranje

43 12.04.2013 Pravilnik o izmjenama Pravilnika o mjerilima za stavljanje ortopedskih i drugih pomagala na popis pomagala Hrvatskog zavoda za zdravstveno osiguranje

MINISTARSTVO ZDRAVLJA

826

Na temelju članka 47. stavka 2. Zakona o medicinskim proizvodima (»Narodne novine«, broj 67/2008 i 124/2011) ministar zdravlja donosi

PRAVILNIK

O IZMJENAMA PRAVILNIKA O MJERILIMA ZA STAVLJANJE ORTOPEDSKIH I DRUGIH POMAGALA NA POPIS POMAGALA HRVATSKOG ZAVODA ZA ZDRAVSTVENO OSIGURANJE

Članak 1.

U Pravilniku o mjerilima za stavljanje ortopedskih i drugih pomagala na Popis pomagala Hrvatskog zavoda za zdravstveno osiguranje (»Narodne novine«, broj 138/2009), u članku 1. riječi: »Pravilnika o uvjetima i načinu ostvarivanja prava na ortopedska i druga pomagala« zamjenjuju se riječima: »Pravilnika o ortopedskim i drugim pomagalima«.

Članak 2.

Članak 2. stavak 1. mijenja se i glasi:

»Prijedlog za stavljanje pomagala na Popis pomagala Zavoda iz članka 1. ovoga Pravilnika podnosi pravna, odnosno fizička osoba iz članka 3. ovoga Pravilnika, ovisno o vrsti pomagala, Povjerenstvu za ortopedska pomagala Zavoda ili Povjerenstvu za opća medicinsko-tehnička pomagala Zavoda (u daljnjem tekstu: Povjerenstva).«

Članak 3.

U članku 3. stavku 3. riječi: »Povjerenstvo može« zamjenjuje se riječima: »Povjerenstva mogu«.

Članak 4.

Članak 4. mijenja se i glasi:

»Povjerenstva iz članka 2. ovoga Pravilnika imenuje Upravno vijeće Zavoda iz redova stručnjaka zdravstvene djelatnosti, uz suglasnost ministra nadležnog za zdravlje, a sastoje se od sedam članova.

Povjerenstva iz stavka 1. ovog članka donose poslovnik o svom radu, uz suglasnost Upravnog vijeća Zavoda.

Administrativne i stručne poslove za Povjerenstva obavljaju stručne službe Direkcije Zavoda.«

Članak 5.

U članku 5. stavku 2. riječi: »Povjerenstvo može« zamjenjuje se riječima: »Povjerenstva mogu«.

Članak 6.

U članku 16. stavku 1. riječi: »Povjerenstvo je obvezno« zamjenjuje se riječima: »Povjerenstva su obvezna«.

Članak 7.

U članku 17. stavku 1. riječi: »Povjerenstvo upućuje« zamjenjuje se riječima: »Povjerenstva upućuju«.

Članak 8.

U članku 19. podstavka 2. riječi: »Povjerenstva« zamjenjuje se riječima: »Povjerenstava«.

Članak 9.

U cijelom tekstu Pravilnika riječ: »zdravstvo« zamjenjuje se riječju: »zdravlje«.

Članak 10.

Ovaj Pravilnik stupa na snagu osmog dana od dana objave u »Narodnim novinama«.

Klasa: 023-03/13-01/66
Urbroj: 534-10-1-1-2/3-13-1
Zagreb, 4. travnja 2013.

Ministar
prof. dr. sc. Rajko Ostojić, dr. med., v. r.

Pravilnik, NN 43/2013-826
## Zakon o izmjeni i dopuni Zakona o područjima županija, gradova i općina u Republici Hrvatskoj

### NN 44/2013 (15.4.2013.), Zakon o izmjeni i dopuni Zakona o područjima županija, gradova i općina u Republici Hrvatskoj

HRVATSKI SABOR

835

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O PODRUČJIMA ŽUPANIJA, GRADOVA I OPĆINA U REPUBLICI HRVATSKOJ

Proglašavam Zakon o izmjeni i dopuni Zakona o područjima županija, gradova i općina u Republici Hrvatskoj, koji je Hrvatski sabor donio na sjednici 12. travnja 2013. godine.

Klasa: 011-01/13-01/61

Urbroj: 71-05-03/1-13-2

Zagreb, 12. travnja 2013.

Predsjednik

Republike Hrvatske

Ivo Josipović, v. r.

ZAKON

O IZMJENI I DOPUNI ZAKONA O PODRUČJIMA ŽUPANIJA, GRADOVA I OPĆINA U REPUBLICI HRVATSKOJ

Članak 1.

U Zakonu o područjima županija, gradova i općina u Republici Hrvatskoj (»Narodne novine«, br. 86/06., 125/06. – ispravak, 16/07. – ispravak, 95/08., 46/10. – ispravak, 145/10. i 37/13.) u članku 23. – XX. MEĐIMURSKA ŽUPANIJA u popisu naselja grada pod rednim brojem 1. ČAKOVEC iza naselja: »Šandorovec« dodaje se naselje: »Štefanec«.

U popisu naselja općine pod rednim brojem 10. Mala Subotica naselje: »Štefanec« briše se.

Članak 2.

Ovaj Zakon stupa na snagu 17. travnja 2013.

Klasa: 015-01/13-01/02

Zagreb, 12. travnja 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 44/2013-835
## Odluka o raspisivanju izbora za općinske načelnike, gradonačelnike i župane te njihove zamjenike

### NN 44/2013 (15.4.2013.), Odluka o raspisivanju izbora za općinske načelnike, gradonačelnike i župane te njihove zamjenike

VLADA REPUBLIKE HRVATSKE

836

Na temelju članka 5. i članka 6. stavka 1. Zakona o lokalnim izborima (»Narodne novine« broj 144/2012), a u vezi s člancima 40. i 41. Zakona o lokalnoj i područnoj (regionalnoj) samoupravi (»Narodne novine« br. 33/2001, 60/2001, 129/2005, 109/2007, 125/2008, 36/2009, 150/2011 i 144/2012), Vlada Republike Hrvatske je na sjednici održanoj 11. travnja 2013. godine donijela

ODLUKU

O RASPISIVANJU IZBORA ZA OPĆINSKE NAČELNIKE, GRADONAČELNIKE I ŽUPANE TE NJIHOVE ZAMJENIKE

I.

Raspisuju se izbori za općinske načelnike, gradonačelnike i župane te njihove zamjenike.

II.

U jedinicama lokalne samouprave koje imaju do 10.000 stanovnika bira se jedan zamjenik općinskog načelnika, odnosno gradonačelnika.

U jedinicama lokalne samouprave koje imaju više od 10.000 stanovnika, u gradovima sjedištima županija, odnosno županijama, biraju se dva zamjenika općinskog načelnika, gradonačelnika, odnosno župana.

III.

Za dan provedbe izbora određuje se nedjelja, 19. svibnja 2013. godine.

IV.

Ova Odluka objavit će se u »Narodnim novinama«, a stupa na snagu 18. travnja 2013. godine.

Klasa: 022-03/13-04/144

Urbroj: 50301-09/06-13-4

Zagreb, 11. travnja 2013.

Predsjednik

Zoran Milanović, v. r.

Odluka, NN 44/2013-836
## Odluka o raspisivanju izbora za članove predstavničkih tijela jedinica lokalne i područne (regionalne) samouprave

### NN 44/2013 (15.4.2013.), Odluka o raspisivanju izbora za članove predstavničkih tijela jedinica lokalne i područne (regionalne) samouprave

VLADA REPUBLIKE HRVATSKE

837

Na temelju članka 5. i članka 6. stavka 1. Zakona o lokalnim izborima (»Narodne novine«, broj 144/2012), Vlada Republike Hrvatske je na sjednici održanoj 11. travnja 2013. godine donijela

ODLUKU

O RASPISIVANJU IZBORA ZA ČLANOVE PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

I.

Raspisuju se izbori za članove predstavničkih tijela jedinica lokalne i područne (regionalne) samouprave.

II.

Za dan provedbe izbora određuje se nedjelja, 19. svibnja 2013. godine.

III.

Danom stupanja na snagu ove Odluke prestaje mandat svih članova predstavničkih tijela jedinica lokalne i područne (regionalne) samouprave.

Danom stupanja na snagu ove Odluke prestaju obnašati dužnost povjerenici Vlade Republike Hrvatske imenovani za obavljanje poslova iz nadležnosti predstavničkih tijela u Općini Sutivan, Gradu Hvaru, Gradu Zlataru, Općini Pribislavec, Općini Kraljevec na Sutli i Gradu Slavonskom Brodu.

IV.

Ova Odluka objavit će se u »Narodnim novinama«, a stupa na snagu 18. travnja 2013. godine.

Klasa: 022-03/13-04/143

Urbroj: 50301-09/06-13-4

Zagreb, 11. travnja 2013.

Predsjednik

Zoran Milanović, v. r.

Odluka, NN 44/2013-837